Komisijos reglamentas (EB) Nr. 1343/2001
2001 m. liepos 3 d.
iš dalies keičiantis Reglamentą (EB) Nr. 449/2001, nustatantį Tarybos reglamento (EB) Nr. 2201/96 išsamias taikymo taisykles dėl pagalbos schemos perdirbtų vaisių ir daržovių produktams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo [1] su paskutiniais pakeitimais, padarytais Reglamentu (EB) Nr. 2699/2000 [2], ypač į jo 6 straipsnio 1 dalį,
kadangi:
(1) Komisijos reglamento (EB) Nr. 449/2001 [3] 3 straipsnio 4 dalies e punktas nustato, kad perdirbėjo mokėjimą už žaliavas gamintojų organizacijai reglamentuojančios sąlygos turi būti nustatytos sutartyse ir ypač nustato, kad paskutinė mokėjimo data negali būti vėlesnė negu 60 dienų nuo kiekvienos siuntos pristatymo dienos.
(2) Siekiant priimti nuostatą dėl būtino lankstumo ir padaryti schemą lengviau administruojamą, mokėjimo terminas turėtų būti pratęstas iki antro mėnesio, einančio po pristatymo mėnesio, pabaigos. Ši nuostata turėtų būti taikoma tik sutartims, sudarytoms įsigaliojus šiam reglamentui.
(3) Šiame reglamente nustatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
3 straipsnio 4 dalies e punktas pakeičiamas tokiu punktu:
"e) žaliavų kaina, kuri gali skirtis pagal rūšį ir (arba) kokybę, ir (arba) pristatymo laikotarpį.
Sutartyse dėl pomidorų, persikų ir kriaušių taip pat nurodoma pristatymo pakopa, kuriai taikoma ši kaina, ir mokėjimo sąlygos. Bet kuri paskutinė mokėjimo data negali būti vėlesnė kaip du mėnesiai nuo kiekvienos siuntos pristatymo mėnesio pabaigos."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. liepos 3 d.